cyanic-selkie/wikianc huggingface dataset:
Agilent Technologies
2011
Agilent- ը հայտարարում է իր կենսաքիմիայի բաժնի ընդլայնումը Halo Genomics- ի միջոցով՝ Ուպպսալա շվեդական ընկերություն, որը հետագայում ներգրավվեց հաջորդ սերնդի հաղորդակցական տեխնոլոգիաների մշակման մեջ ։
2013
2013 թվականի սեպտեմբերի 19 -ին Agilent Technologies-ը հայտարարեց երկու ակցիոներական ընկերությունների բացման մասին, իսկ Agilent-ը վերանվանվեց Keysight Technologies :
Արտաքին հղումներ
*
Կատեգորիա:Ծրագրավորման ընկերություններ Կատեգորիա:Umbrella ապրանքանիշներ Կատեգորիա:1999 հիմնադրումներ Կատեգորիա:Էլեկտրոնիկա արտադրողներ Կատեգորիա:Ամերիկյան ընկերություններ Կատեգորիա:Կենսատեխնոլոգիա
50 Number Ones
50 Number Ones, ամերիկացի քանթրի երգիչ Ջորջ Սթրեյթի ալբոմը։ Թողարկվել է 2004 թվականի հոկտեմբերի 5֊ին MCA Nashville լեյբլի ներքո։ Սկավառակում հայտնվեցին երգչի լավագույն հիթերը։ Բոլոր 50 սինգլները տարբեր թվականներին գլխավորում են ԱՄՆ֊ի քանթրի չարթերը (ներառյալ Billboard Hot Country Songs֊ը, ինչպես նաև Radio & Records֊ը և Gavin Report֊ը)։ Նոր թրեք I Hate Everything֊ը (51֊րդը ժողովածուում), արդյունքում նույնպես համարվում է քանթրի հիթ № 1֊ը։ Դա տեղի էր ունեցել 2004 թվականին․ Ալբոմը 7 անգամ հավաստագրվել է պլատինե կարգավիճակով ԱՄՆ֊ի RIAA֊յում ։ 2004 թվականի հոկտեմբերի 23֊ից ալբոմը 2 ամիս շարունակ գլխավորել է Billboard 200֊ը , նաև քանթրի չարթ՝ Top Country Albums֊ում և մնացել է 1֊ին հորիզոնականում մոտ 5 ամիս ։
Հորիզոնականը վարկանշային սանդղակներում
Ալբոմը 2 ամիս գլխավորել է ԱՄՆ֊ի Billboard 200 համազգային հիթ֊շքերթը  և 5 ամսի գլխավորել է ԱՄՆ֊ի լավագույն քանթրի ալբոմ ցուցակում.
Ծանոթագրություններ
Կատեգորիա:Billboard 200 գլխավորած ալբոմներ
Կուր-Արաքսյան դաշտավայր
Կուր-Արաքսյան դաշտավայր, դաշտավայր արևելյան Անդրկովկասում, Ադրբեջանում։ Գտնվում է Կուր և Արաքս գետերի ստորին հոսանքում։ Մեծ Կովկասի և Փոքր Կովկասի միջև, արևելքից ողողվում է Կասպից ծովով։ Երկարությունը 250 կմ է, լայնությունը՝ 150 կմ։ Ալյուվիալ-ակումուլյատիվ հարթավայր է՝ մինչև 200 մ բարձրությամբ, կենտրոնական և արլևելյան մասերում ծովի մակարդակից ցածր։ Ռելիեֆը բարդացած է գետաբերուկներով, իջվածքներով, բաշերով ու ցեխաբուխներով։ Հարուստ է նավթով։ Կլիման չոր ցամաքային է՝ շոգ ամառով, չափավոր ցուրտ ձմեռով։ Հուլիսի միջին ջերմաստիճանը 25-28 °C է, հունվարինը՝ 1, 3-3, 6 °C, տեղումները՝ 200-400 մմ։ Գերակշռում են մերձարևադարձերի չոր կիսաանապատային լանդշաֆտները։
Մոխրագույն և մոխրագորշ, հաճախ աղակալված հողերում աճում է օշինդրային և օշինդրաաղուտային բուսականություն, մուգ մոխրագորշ հողերում՝ խոտաօշինդրային, կծմախոտային ասոցիացիաներ։ Արևելքում տարածված են աղուտներ և ճահիճներ, գետահովիտներում՝ ուռենի, բարդի, թեղի։ Մշակում են բամբակենի, խաղող և պտղատու այգիներ, կան ձմեռային արոտավայրեր։
Կատեգորիա:Դաշտավայրեր
Ծովատեղի սուրբ Աստվածածին եկեղեցի
Սուրբ Աստվածածին եկեղեցի, հայկական առաքելական վանքային համալիր Արցախի Մարտունու շրջանի Ծովատեղ գյուղում։
Պատմություն
Սբ․ Աստվածածին եկեղեցու հարավային պատին, շքամուտքից վերև պահպանված արձանագրության համաձայն՝ եկեղեցին վերանորոգվել է 1895 թվականին․ «Ի յիշատակ հանկուցեալ հօր՝/ Մարգարէ բեկ Մելիք Փաշա[յեան]ցի/, Սուրբ Ա[ստուա]ծածնայ եկեղեցոյս/ թիթեղեայ ծածկոցն, կաթ/ողկէն կաւիթ դուռն, պատ/ուհաններն նորոգել դու[ե]ց/ իւր ծախսովն Ներսես բէկ/Մելիք Փաշայեանց․ 1895»։ Համաձայն իր ծավալա-տարածական լուծումների և հարավային շքամուտքի քանդակային հարդարանքի՝ եկեղեցին 19-րդ դարի կառույց է ։
Կառույցի ճարտարապետություն
Արտաքուստ երկթեք տանիքը պատված է մետաղյա թիթեղով։ Ներքուստ թաղակապ ծածկը հենվում է աղոթասրահի երկայնական պատերի որմնամույթերից սկզբնավորվող կամարների վրա։ Միակ սրբատաշ ու քանդակազարդ շքամուտքը բացվում է հարավից։ Եկեղեցին լուսավորվում է  արևելյան, արևմտյան և հարավային կողմերում բացվող թվով չորս լուսամուտներով։ Ներսում, պատերին տեսանելի են փորագրված խաչեր և վերօգտագործված բազմաթիվ խաչքարեր։ Կառույցի արևմտյան պատի ստորին հիմնային հատվածում պատի մեջ ագուցված են 12-13-րդ դարերի երեք պատկերաքանդակ խաչքարեր։ Հուշարձանի տարածքում պահպանվել են նաև տարբեր ժամանակաշրջանների այլ խաչքարեր,որոնցից մեկը, համաձայն արձանագրության, կանգնեցվել է 1311 թվականին։
Եկեղեցին խորհրդային տարիներին օգտագործվել է տնտեսական նպատակներով։
Վիճակը պատերազմից առաջ, ընթացքում և հետո
Արցախյան 44-օրյա պատերազմի ժամանակ եկեղեցին չի վնասվել։
Ծանոթագրություններ
Կատեգորիա:Մարտունու շրջան Կատեգորիա:Արցախ Կատեգորիա:Եկեղեցիներ
Գենադի Ամիրյանց
Գենադի Աշոտի Ամիրյանց, ինքնաթիռաշինարար։ Տեխնիկական գիտությունների դոկտոր (1980)։ Պրոֆեսոր։
Oomph! (ալբոմ)
Գերմանական Oomph! խմբի 1992 թվականին թողարկված առաջին նույնանուն ալբոմն է։ Այս ալբոմը ոճային առումով նմանվում է Nitzer Ebb-ի երաժշտությանը։ Machinery Records լեյբլում իրենց միակ ձայնագրված սկավառակն է։
Գենադի Ամիրյանց
Կենսագրություն
1960 թվականին ավարտել է Մոսկվայի ավիացիայի ինստիտուտը։ 1960 թվականից աշխատում է Մոսկվայի Ավիացիայի կենտրոնական պետական ինստիտուտում. 1993 թվականից՝ ավիաառաձգականության բաժնի վարիչ։
Oomph! (ալբոմ)
Աղբյուրներ
Կատեգորիա:Oomph! ալբոմներ Կատեգորիա:Գերմանալեզու ալբոմներ Կատեգորիա:1992 ալբոմներ
Գենադի Ամիրյանց
Կենսագրություն
Աշխատանքները վերաբերում են ինքնաթիռների հարմարվող տիպի թևերի ստեղծմանը։ Հեղինակ է ավիացիայի պատմության մասին գրքերի, 100 գիտական աշխատանքների և 30 հայտնագործությունների։ Աշխատությունները նվիրված են ազգային գիտության և տեխնիկայի պատմությանը ։
Ծանոթագրություններ
Կատեգորիա:Հայ ինքնաթիռաշինարարներ Կատեգորիա:1937 ծնունդներ Կատեգորիա:Հունիսի 4 ծնունդներ Կատեգորիա:Կոկանդ քաղաքում ծնվածներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ
Գաջի-Ալիլու
Գաջի-Ալիլու, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 65 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Թեհրանի հայոց թեմ
Թեհրանի թեմ, Թեհրանի թեմը կազմավորվել է 1944 թվականին։ Առաջնորդանիստը Թեհրանի Սուրբ Սարգիս եկեղեցին (1973 թվականից)։
Ընդգրկում է Իրանի մայրաքաղաք Թեհրանն իր շրջակայքով, Էրաքը, Համադանը, Մաշհադը, Գորգանը, Ռաշթը, Սարին, Բանդարե Անզալին, Ղազվինը։ Մինչև 1958 թվականը իրանահայ մյուս թեմերի նման ենթարկվել է Մայր աթոռ Սուրբ էջմիածնին, այնուհետև անցել Մեծի Տանն Կիլիկիո կաթողիկոսության ենթակայության տակ։
Պատմություն
1795 թվականին թեհրանահայերը հիմնել են Սուրբ Գևորգ մատուռը (1882 թվականից՝ Թեհրանի սուրբ Գևորգ եկեղեցի)։ 1798 թվականին, երբ Իրանի տարբեր շրջաններից տասնյակ հայ ընտանիքներ բնակեցվել են Թեհրանում, անհրաժեշտություն է դարձել նոր եկեղեցու կառուցումը։
1808 թվականին կառուցվել է Սուրբ Թադեոս-Բարդուդիմեոս եկեղեցին։ 1927 թվականին հիմնվել է Թեհրանի հայ կանանց եկեղեցասեր միությունը։ 1938-1945 թվականներին կառուցվել է Թեհրանի սուրբ Աստվածածին եկեղեցին (1944-1973 թվականներին՝ առաջնորդանիստ)։
1944 թվականին Թեհրանի համայնքն առանձնացելէ Իրանա-Հնղկաստանի թեմից և կազմել առանձին թեմ։ Թեմի անդրանիկ առաջնորդ է նշանակվել Վահան ծ. վրդ. Կոստանյանը (1944-1945 թվականներ), որին հաջորդել է Ռուբեն եպիսկոպոս Գրամբյանը (1945-1919 թվականներ)։ Թեմի կազմավորումից երեք տարի հետո ստեղծվել է թեմական խորհուրդ։ Վերջինիս և Հայ կանանց եկեղեցասեր միության միջոցներով կառուցվել է առաջնորդարանի շենքը։
1949 թվականին թեմական խորհրդի և թեմական պատգամավորական ժողովի կողմից ընտրված հանձնախումբը մշակել է թեմի կանոնադրությունը, որը վավերացվել է 1951 թվականին։ 1960-1999 թվականին Թեհրանի թեմը (արդեն որպես Մեծի Տանն Կիլիկիո կաթողիկոսության թեմ) գլխավորել է Արտակ արքեպիսկոպոս Մանուկյանը որը միաժամանակ եղել է Իրանի միջեկեղեցական խորհրդի նախագահ։
Թեմն ունի իր կանոնադրությունը, որը վավերացվել է պետության կողմից։ Թեմի բարձրագույն օրենսդիր մարմինը թեմական պատգամավորական ժողովն է (ընտրվում է 4 տարով)։ Պատգամավորական ժալովն իր կազմից երկու տարով ընտրում է թեմական 249 Թեհրանի Սուրբ Գևորգ եկեղեցին խորհուրդ (9-13 անդամից բաղկացած), որը թեմի բարձրագույն գործադիր մարմինն է։ Ըսա թեմի կանոնադրության՝ թեմի առաջնորդին ընտրում է պատգամավորական ժողովք առանց պաշտոնավարության ժամկետ սահմանելու։
Թեմի բազմաթիվ եկեղեցիներից այսօր կանգնուն են 20-ը, որոնցից 8-ը՝ Թեհրանում։ Հնագույնները Սուրբ Գևորգ, Սուրբ Թադեոս-Բարդուղիմեոս եկեղեցիներն են։ Վերջին 35 տարիների ընթացքում կառուցվել են Սուրբ Թարգմանչաց, Սուրբ Սարգիս, Սրբոց Վարդանանց, Սուրբ Գրիգոր Լուսավորիչ, Սուրբ Մինաս, Սուրբ Աստվածածին եկեղեցիները, Նոր Բուրաստան գերեզմանատան սուրբ Ստեփանոս և «Արարատ» մարզավանի սուրբ Խաչ մատուռները։
Իրանի Իսլամական Հանրապետության կրոնապետ-առաջնորդ Այաթոլլա Խամենեին ընդունել է իրանահայ համայնքի ներկայացուցիչներին՝ Թեհրանի թեմի առաջնորդ գերաշնորհ Արաակ արքեպիսկոպոս Մանուկյանի գլխավորությամբ (689) գյուղերում։
1942 թվականին հայերը Նամակերտ գյուղում հիմնել են գավառի առաջին հիվանղանոցը։ Զգալի թվով հայեր են ապրել նաև Փերիայի Քյարվանդ գավառակի Դովլաթաբադ (721) և Վերին Քլպեր (625) գյուղերում (17-րդ դարում դրանց թիվը 7-ն էր)։ 1946 թվականին Փերիայից շուրջ 2400 մարդ, իսկ Քյարվանդից՝ ողջ հայ բնակչությունը ներգաղթել են հայրենիք։
Ներգաղթը շարունակվել է նաև 1960 70-ական թվականներին, թեև մինչև 1980-ական թվականներին սկիզբը Փերիան մնացել է Իրանի հայաշատ շրջաններից մեկը (1965 թվականին՝ գավառի 17 գյուղերում ապրում էին 12365, իսկ 1967 թվակականին՝ 10288 հայ)։ 1979 թվականի իսլամական հեղափոխությունից հեաո ստեղծված տնտեսական և քաղաքական իրավիճակի հետևանքով գավառը հայաթափվհլ է։ Ներկայումս 24 գյուղից մնացել է միայն Բոլորանը՝ իր մի քանի հայ ընտանիքներով։
Կատեգորիա:Իրանահայ կրոնական հաստատություններ
Մարիա Վիտեկ
Մարիա Վիտեկ (Maria Wittek, ծածկանուն՝ Միրա, պանի Մարիա, ), առաջին լեհուհին, որը ստացել է բրիգադայի գեներալի կոչում։ Կոչումը տրվել է 1991 թվականին թոշակի անցնելուց հետո։ 18 տարեկանից ծառայել է լեհական բանակում և տարբեր ռազմական միավորումներում։ Ամուսնացած չի եղել։
Վաղ տարիներ
Մարիա Վիտեկը ծնվել է Լեհաստանի ռուսական մասում։ Հայրը՝ Ստանիսլավ Վիտեկը, հյուսն էր, Լեհաստանի սոցիալիստական կուսակցության անդամ էր։ 1915 թվականին ընտանիքի հետ տեղափոխվում է Ուկրաինա, որպեսզի խուսափի ռուսական իշխանությունների կողմից ձերբակալվելուց։ Մարիան դեռևս դպրոցում ընդունվեց Կիևի սկաուտական ջոկատ։ Այնուհետև դարձավ Կիևի համալսարանի մաթեմատիկայի ֆակուլտետի առաջին կին ուսանողը։ Միևնույն ժամանակ նա միացավ լեհական Organizacja Wojskowa (Լեհական ռազմական կազմակերպություն) ընդհատակյա կազմակերպությանը և ավարտեց նախապատրաստական դասընթացը որպես ենթասպա։ 1919 թվականին զորակոչվեց բանակ, Ուկրաինայում մարտնչում էր բոլշևիկների դեմ։ Այնուհետև 1920 թվականին որպես կամավորների իգական ջոկատի ապագա զինվոր՝ մարտնչում էր Լվովի մարտերում և առաջին անգամ պարգևատրվեց Virtuti Militari բարձրագույն լեհական մեդալով ։
Պատերազմների ժամանակ
1928-1934 թվականներին Վիտեկը Przysposobienie Wojskowe Kobiet-ի հրամանատարն էր, որը զինվորական ծառայության համար կանանց պրոֆեսիոնալ նախապատրաստման կազմակերպություն էր։ 1935 թվականին Վարշավայից ոչ հեռու նշանակվեց Ֆիզիկական դաստիարակության և զինվորական պատրաստվածության ինստիտուտի կանանց բաժնի ղեկավար ։
Երկրորդ համաշխարհային պատերազմ
Լեհաստան ներխուժման ժամանակ Մարիա Վիտեկը աջակցության կանանց գումարտակի հրամանատարն էր։ 1939 թվականի հոկտեմբերին մտավ Զինված պայքարի միություն ընդհատակյա խումբ, որն արդյունքում վերաձևավորվեց Կրայովի բանակի։ Գլխավորում էր իգական ծառայության բաժինը՝ սկզբում գեներալ Ռովեցկու, այնուհետև՝ Կոմորովսկու շտաբին կից։ Մասնակցել է Վարշավայի ապստամբությանը․ կոչումը բարձրացվեց մինչև փոխգնդապետ։ Կապիտուլյացիայից հետո կարողացավ փախչել գերմանական գերեվարումից և հեռացավ Վարշավայի ավերակները՝ խառնվելով խաղաղ բնակչության ամբոխի հետ։ Իր պաշտոնում շարունակեց ծառայությունը Կրայովի բանակում մինչև դրա լուծարումը՝ 1945 թվականի հունվարը ։
Պատերազմից հետո
Երբ Լեհաստանի կոմունիստական կուսակցությունը կրկին բացեց Ֆիզիկական դաստիարակության և զինվորական պատրաստվածության ինստիտուտը, Մարիան վերադարձավ իր նախկին պաշտոնին՝ կրկին դառնալով իգական բաժնի ղեկավարը։ Սակայն 1949 թվականին Վիտեկը ձերբակալվեց իշխանությունների կողմից և մի քանի ամիս անցկացրեց բանտում։ Ազատ արձակվելուց հետո աշխատել է թերթի կրպակում։ 1991 թվականի մայիսի 2-ին՝ կոմունիստների՝ իշխանությունից հեռանալուց հետո, Լեհաստանի նախագահ Լեխ Վալենսան Մարիային բրիգադայի գեներալի կոչում շնորհեց։ Այսպիսով, Մարիան դարձավ առաջին լեհուհին, որը գեներալի կոչում ստացավ ։
Արտաքին հղումներ
Կատեգորիա:Լեհ ռազմական գործիչներ Կատեգորիա:Կանայք Երկրորդ համաշխարհային պատերազմում Կատեգորիա:Լեհ գեներալներ
Սաարլուիս (շրջան)
Սաարլուիս  (Landkreis Saarlouis), շրջան է Գերմանիայում։ Շրջանի կենտրոնն է Սաարլուիս քաղաքը։ Զբաղեցնում է 459,07 կմ2։ Բնակչությունը 203 720 մարդ։ Բնակչության խտությունը 444 մարդ/կմ2։
Շրջանի պաշտոնական կոդը 10 0 44 է։ Շրջանում 13 համայնք կա ։
Ծանոթագրություններ
Կատեգորիա:Գերմանիայի շրջաններ
Աստերոիդների ցանկ (75901-76000)
Աստերոիդների ցանկ (75801-75900) * Աստերոիդների ցանկ * Աստերոիդների ցանկ (76001-76100)
Պոլտավսկոե (գյուղ, Ամվրոսիևսկի շրջան)
Պոլտավսկոե (Полтавське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Պոլտավսկոե գյուղում բնակվում էր 152 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Կաստելբելո Չարդես
Բնակչությունը կազմում է 2329 մարդ, բնակաչության խտությունը՝ 44 մարդ/կմ²։ Զբաղեցնում է 53 կմ²։ Փոստային ինդեքս՝ 39020, հեռախոսային կոդ՝ 0473։
Արտաքին հղումներ
Կատեգորիա:Իտալիայի բնակավայրեր
Դորի Ամիրբեկյան
Դորի Բեգլարի Ամիրբեկյան, իսկական անունը Արտաշես, հայ դերասան, ՎԽՍՀ (1958), ՀԽՍՀ (1964) ժողովրդական արտիստ, դերասան Արամ Ամիրբեկյանի եղբայրը։
Կենսագրություն
Բեմական գործունեությունը սկսել է 1929 թվականից, Սուխումիի հայկական թատրոնում։ 1929 թվականից՝ Թիֆլիսի հայկական, 1931-1936 թվականներին՝ Երևանի բանվորական թատրոնների դերասան ։
Ռեալիստական արտահայտչամիջոցներով է անձնավորել դրամատիկական և կատակերգական դերեր՝
Նկարահանվել է կինոյում։
Ծանոթագրություններ
Կատեգորիա:Հայ դերասաններ
Ռիդբերգի բանաձև
Ռիդբերգի հավասարում, քիմիական տարրերի ատոմների ճառագայթման սպեկտրների ալիքների երկարությունները նկարագրող փորձարարական հավասարում։ Առաջարկել է շվեդ գիտնական Յոհանես Ռիդբերգը 1888 թ. նոյեմբերի 5-ին։
Ռիդբերգի հավասորումը ջրածնանման տարրերի համար հետևյալ տեսքն ունի.
որտեղ
Պատմություն
1880-ական թթ. Ռիդբերգն աշխատում էր մի բանաձևի վրա, որը նկարագրում էր ալիքի երկարությունների կապը ալկալիական մետաղների սպեկտրում։ Նա նկատեց, որ գծերը շարք են կազմում, և որ կարելի է փոքրացնել իր հաշվարկների աշխատատարությունը՝ կիրառելով ալիքային թիվը (1/λ մեծությունը, որը հակադարձ համեմատական է ալիքի երկարությանը) որպես չափման միավոր։ Ալիքային թվերը (n) նա գրեց միմյանց հետևող գծերի տեսքով ամեն շարքում՝ դրանց դիմաց զուգահեռ համապատասխան կարգով գրելով տվյալ շարքում գծերի կարգը ցույց տվող ամբողջ թվերը։ Նկատելով, որ ստացված կորերը նման տեսք ունեն, նա գտավ այդ բոլոր կորերը նկարագրող միասնական ֆունկցիա՝ տեղադրելով համապատասխան հաստատունները։
Սկզբում Ռիդբերգը ստուգեց բանաձևը, որտեղ n-ը գծի ալիքային թիվն է, n0-ը՝ շարքի սահմանը, m-ը՝ գծի կարգային թիվը շարքում (տարբեր շարքերի համար այս հաստատունը տարբեր է) և C0-ն ունիվերսալ հաստատուն է։ Սակայն այս բանաձևը բավականաչափ լավ չէր աշխատում։
Ռիդբերգը ստուգեց, երբ նրան հայտնի դարձավ Բալմերի բանաձևը ջրածնի ատոմի սպեկտրի համար՝ ։ Այս բանաձևում m-ը ամբողջ թիվ է, h-ը հաստատուն է։
Ռիդբերգն արտագրեց Բալմերի բանաձևը՝ օգտագործելով ալիքային թվերի համար նշանակումներ հետևյալ ձևով՝ ։
Սա ցույց տվեց, որ Բալմերի բանաձևը ջրածնի համար կարող է հանդիսանալ մասնավոր դեպք, որտեղ ,, -ը հակադարձ է Բալմերի հաստատունին։
Ինչպես շեշտել է Նիլս Բորը, Ռիդբերգի հայտնագործության բանալին փորձի արդյունքների ներկայացումն էր ոչ թե ալիքի երկարություններով, այլ ալիքային թվերով։ Ալիքային թվերի հիմնարար դերը հատկապես ընդգծվեց Ռիդբերգ-Ռիտցի կոմբինացիոն սկզբունքի բացահայտումով 1908 թ.։ Դրա հիմնարար պատճառն արդեն քվանտային մեխանիկայի տիրույթներում է։
Լուսային ալիքների ալիքային թվերն ուղիղ համեմատական են հաճախությանը, այդ պատճառով ուղիղ համեմատական են նաև լույսի քվանտների E էներգիային։ Այսինքն, ։ Ժամանակակից ըմբռնումն այն է, որ Ռիդբերգի գրաֆիկները պարզեցված էին (իրականի հանդեպ այնքան էլ ճիշտ չէին), քանի որ արտացոլում էին սպեկտրային գծերի վարքի միայն պարզ հատկություններ ատոմում էլեկտրոնային օրբիտալների էներգիաների միջև խիստ որոշակի տարբերության (քվանտացված) պայմաններում։
Ռիդբերգի դասական բանաձևը սպեկտրային շարքերի ձևի համար չէր տալիս ֆիզիկական բացատրություններ։ Ռիտցի նախաքվանտային բացատրության (1908 թ.)՝ սպեկտրոլ գծերի կազմավորման մեխանիզմն այն էր, որ էլեկտրոններն ատոմում իրենց մագնիսի պես են պահում և որ մագնիսները կարող են տատանվել ատոմի միջուկի նկատմամբ (ծայրահեղ դեպքում՝ ժամանակավորապես)՝ առաջացնելով էլեկտրամագնիսական ճառագայթում ։ Այս երևույթն առաջին անգամ հասկացավ Նիլս Բորը 1913 թ., քանի որ այն ներառեց Բորի ատոմի մոդելում։
Ջրածնի ատոմի Բորի տեսության մեջ Ռիդբերգի (և Բալմերի) n ամբողջ թվերը համապատասխանում են ատոմից խիստ որոշակի հեռավորությունների վրա գտնվող էլեկտրոնային ուղեծրերին։ n1 մակարդակից n2-ն անցնելու ժամանակ ստացված հաճախությունը ֆոտոնի ճառագայթման կամ կլանման էներգիան է, երբ էլեկտրոնը 1 ուղեծրից «ցատկել» է 2-ն։
Ռիդբերգի բանաձևը ջրածնի համար
որտեղ
Ընդունելով n_1 հավասար 1 և ենթադրելով, որ n_2-ը կարող է ընդունել 2-ից մինչև անվերջություն ամբողջ արժեքներ, ստանում ենք սպեկտրալ գծեր, որոնք հայտնի են որպես Լայմանի շարքեր։ Դրանց ալիքի երկարության ստորին սահմանը ձգտում է 91 նմ։ Համանման ձևով ստացվում են մյուս շարքերը՝
Ռիդբերգի բանաձևը ցանկացած ջրածնանման ատոմի համար
Ջրածնի ատոմի համար վերը բերված բանաձևերը կարելի է լրացնել՝ ցանկացած ջրածնանման ատոմների դեպքում կիրառելու համար.
որտեղ
Կարևոր է նկատել, որ այս բանաձևը կիրառելի է միայն ջրածնանման ատոմների համար, այսինքն՝ այնպիսի ատոմների, որոնց էլեկտրոնային թաղանթում կա ընդամենը մեկ էլեկտրոն։ Այդպիսի ատոմներ են, օրինակ, He+, Li2+, Be3+ և այլն։
Ռիդբերգի բանաձևը թույլ է տալիս ճիշտ արժեքներ ստանալ հեռավոր էլեկտրոնների ալիքի երկարությունների համար, երբ միջուկի էֆեկտիվ լիցքը կարելի է համարել այնպիսին, ինչպես ջրածնում է՝ միջուկի բոլոր լիցքերը, բացի մեկից, էկրանացված են այլ էլեկտրոններով, և ատոմի կենտրոնն ունի +1-ի հավասար էֆեկտիվ դրական լիցք։
Ծանոթագրություններ
Կատեգորիա:Ատոմային ֆիզիկա Կատեգորիա:Քվանտային մեխանիկա Կատեգորիա:Ֆիզիկայի պատմություն
Կիսո (գյուղ)
Կիսո (木祖村), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 140,46 կմ², բնակչությունը՝ 2948 մարդ, իսկ բնակչության խտությունը՝ 20,99 մարդ/կմ²։
Աշխարհագրական դիրք
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Մացումոտո, Սիոձիրի քաղաքների, Կիսո ավանի և Ասահի գյուղի հետ ։
Բնակչություն
Բնակչությունը կազմում է 2948 մարդ (2014 թվականի օգոստոսի 1), խտությունը՝ 20,99 մարդ/կմ²։
Սիմվոլիզմ
Գյուղի ծառը համարվում է ձիակասկը, ծաղիկը՝ Gentiána scábra-ը ։
Արտաքին հղումներ
Կատեգորիա:Ճապոնիայի բնակավայրեր Կատեգորիա:Ճապոնիայի գյուղեր
Աշխարհների պատերազմ (ռադիոբեմադրություն)
Աշխարհների պատերազմը (The War of the Worlds), Հ. Ուելսի համանուն վեպի աուդիո ներկայացում, որը հեռարձակվել է CBS ալիքով 1938 թվականի հոկտեմբերի 30-ին, Օ. Ուելսի գլխավորած Մերկուրի թատրոնը եթերում (Mercury Theatre on the Air) կենդանի հեռարձակվող ռադիոշարքի շրջանակներում։ Հայտնի է նրանով, որ ռադիոլսողներն այն ընկալել են որպես լրատվական հաղորդում, որից հետո ԱՄՆ-ի հյուսիս-արևելքի ավելի քան մեկ միլիոն բնակիչ խուճապի է մատնվել` հավատալով մարսեցիների հարձակմանը ։
Սյուժե
1938 թվականի Հելոուինի նախօրեին Մերկուրի թատրոնի արտիստները որոշում են իրենց մեկ ժամանոց ռադիոհաղորդման մեջ տեղադրել Հ. Գ. Ուելսի «Աշխարհների պատերազմը» վեպը՝ գործողությունները ներկայացնելով Նյու Ջերսիում 1939 թվականին տեղի ունեցող։ Սկզբում արտիստներից մեկն ազդարարում է ռադիոներկայացման մեկնարկը, որից հետո հնչում է եղանակի տեսությունը, իսկ հետո սկսվում է «Ռամոն Ռաչելոն և նրա նվագախմբի» համերգը։ Շուտով երաժշտությունն ընդհատվում է շտապ հաղորդագրությամբ, իբրև թե Մարսի վրա տարօրինակ բռնկումներ են նկատվել։ Այնուհետև իբր Փրինսթոնի հայտնի աստղագետ Ռիչարդ Փիրսոնը հերքում է Մարսի վրա կյանքի հավանականությունը։
Համերգը շարունակվում է, սակայն շուտով կրկին ընդհատվում է հատուկ լրատվական թողարկումով։ CBS-ի թղթակից Կարլ Ֆիլիպսը դեպքի վայրից հայտնում է, որ մետաղյա գլանաձև սարք է վայրէջք կատարել Մերսեր շրջանի Գրովերս Միլլ բնակավայրում։ Շուտով գլանից իբրև դուրս է գալիս հսկայական ռազմական մեքենա՝ ջերմային ճառագայթներով այրելով շուրջբոլորը։ Ֆիլիպսը, ինչպես և մնացած մարդիկ, փախուստի է դիմում, և կապն ընդհատվում է։ Պրոֆեսոր Փիրսոնը, ով դրանից հետո կապ է հաստատում ռադիոկայանի հետ, խոսում է մարսեցիների տեխնիկական զարգացվածության մասին, այնուհետև Նյու Ջերսիի ազգային գվարդիայի ղեկավար Մոնտգոմերի Սմիթը ռազմական դրություն է հայտարարում Մերսեր և Միդլսեքս շրջաններում և ազգային գվարդիայի չորս ստորաբաժանում ուղարկում Թրենտոնից դեպի Գրովերս Միլլ՝ խաղաղ բնակիչներին տարհանելու համար։
Պարզվում է, որ երկրացիների զենքերը չեն կարող դիմակայել այլմոլորակայիններին, մահաբեր մեքենաները շարունակում են վայրէջք կատարել և ոչնչացնել մարդկանց և ենթակառուցվածքները, մարդկանց բազմությունը փախչում է զավթիչներից։ Անանուն գլխավոր դատախազը դիմում է ժողովրդին ԱՄՆ գլխավոր դատախազ։ Շուտով կապ է հաստատվում մարսեցիների վրա կրակող հրետանային զորամասի թղթակցի հետ։ Պարզվում է, որ մարսեցիների վրա հարձակվել են նաև ռմբակոծիչներ, որոնք ոչնչացվել են մահվան ճառագայթներից, թեև կարողացել են կործանել այլմոլորակայինների նավերից մեկը։ Մարսեցիները թունավոր գազեր են օգտագործում, և կապը կրկին ընդհատվում է։
CBS-ի աշխատակիցը բարձրանում է CBS շենքի տանիք, որտեղից իբրև տեսնում է մի քանի մարսյան մեքենաներ, որոնք անցնում են Հուդզոնը։ Նա նույնպես թունավոր գազի հոտ է զգում, ինչից հետո հեռարձակումը կրկին ընդհատվում է։ Ռադիոկապի խանգարումների միջից կապի մեջ է մտնում մի ռադիոսիրող՝ փորձելով կապ հաստատել նրանցին գոնե մեկի հետ։ Հենց այդ պահին, երբ ներկայացման մեկնարկից մոտ 40 րոպե էր անցել, հաղորդավարը հիշեցնում է նկարագրված իրադարձությունների մտացածին լինելու մասին։ Այնուհետև պրոֆեսոր Փիրսոնը նկարագրում է այլմոլորակայինների հարձակման ավարտը, որոնց կործանել էր Երկրի բակտերիաների նկատմամբ նրանց իմունիտետի բացակայությունը։
Հաղորդման վերջում Ուելսը դուրս է գալիս իր կերպարից և ունկնդիրներին շնորհավորում Հելոուինի կապակցությամբ։
Ազդեցություն
Թերթերի տեղեկությունների համաձայն ՝ բեմադրությունը լսել է մոտ 6 միլիոն մարդ, և նրանց մոտ մեկ հինգերորդն այն շփոթել էր իրական լուրերի հետ ։ Շատերը կա՛մ չէին լսել հաղորդման սկիզբը, որտեղ զգուշացվել էր իրադարձությունների մտացածին լինելու մասին ԱՄՆ գլխավոր դատախազ, կամ մոռացել էին դրա մասին։
Mercury Theatre on the Air ռադիոկայանն այդ ժամանակ հովանավորներ չուներ և գովազդային հոլովակներ չէր ներառում հաղորդումներում։ Իսկ «Աշխարհների պատերազմը» ռադիոներկայացման ռեզոնանսի արդյունքում պահածոյացված սուպեր արտադրող Campbell Soup ընկերությունը հետաքրքրվել է ռադիոկայանով և հաջորդ մեկուկես տարի ծրագիրը հեռարձակվել է The Campbell Playhouse անվամբ։
Հեռարձակման 40-րդ րոպեին, երբ հաղորդավարը հիշեցման կարգով կրկնել է հաղորդման մտացածին լինելու մասին, շատերն այլևս դադարել էին ռադիո լսել. ամբողջ ընտանիքներով զինվել և ապաստանել էին իրենց տների նկուղներում կամ իրերն էին շտապով հավաքում` արևմուտք մեկնելու համար, շատերը պահանջում էին, որ երկրի զինված ուժերն այլմոլորակայինների վերջը տային կամ զենք բաժանեին բոլոր նրանց, ովքեր պատրաստ էին այն կիրառել։ Որոշ տեղերում տեղի բնակիչները զինված ջոկատներ կազմած ներկայացել էին ոստիկանական բաժանմունքներ՝ պատրաստ աջակցելու երկիրը ներխուժումից պաշտպանելու հարցում։
Այդ երեկո 5 անգամ ավելի ծանրաբեռնված էին հեռախոսագծերը, գրեթե 100 կմ-անոց խցանումներ էին առաջացել Նյու Յորքում, Թրենթոնում և Ֆիլադելֆիայում։ Նյու Յորքի ոստիկանությունն ընդամենը քառորդ ժամում երկու հազարից ավելի զանգ էր ստացել, իսկ Նյու Ջերսիում մոբիլիզացվել էին Ազգային գվարդիան և մոտոհրշեջները ։
Հանդիսատեսի մի մասն այնքան անուշադիր էր գտնվել, որ հավատացել էր գերմանական հարձակմանը։ Մարդիկ պնդում էին, որ տեսել են այլմոլորակայինների կայծակնային համազարկեր և զգացել են նրանց թունավոր գազերի հոտը։ Ռադիոհաղորդումը լսել էին նաև ԱՄՆ արևմտյան ափին։ Կուլմինացիոն պահին Վաշինգտոնի Կոնկրետ քաղաքի էլեկտրակայանը շարքից դուրս էր եկել. Կոնկրետի բնակիչները հավատացած էին, որ հոսանքագծերը ոչնչացվել էին առաջ ընթացող մարսեցիների կողմից ։
Շուտով հանդիսատեսի վախը փոխարինվել էր CBS-ին ուղղված զայրույթով։ Նրանցից շատերը դիմել էին դատարան ոչ նյութական վնասի փոխհատուցման համար։ Դրանք բոլորն էլ մերժվել են, բայց Ուելսի պնդմամբ մի տղամարդու ֆինանսական վնասը փոխհատուցվել է, ով մարսեցներից փախչելիս փչացրել էր իր նոր կոշիկները ։ Ռադիոեթերից հետո մեկ ամսվա ընթացքում թերթերում հայտնվել է դրա հետ կապված շուրջ 12,5 հազար հրապարակում։ Թերթերը քննադատել են ռադիոկայաններին, ինչը մասամբ պայմանավորված էր այն մտավախությամբ, որ զանգվածային հաղորդակցության նոր ձևը կփոխարինի իրենց։
Հիտլերն «Աշխարհների պատերազմից» հետո խուճապին անդրադարձել է որպես ժողովրդավարական համակարգի անկման օրինակ ։ 1940 թվականի հոկտեմբերի 28-ին Օրսոն Ուելսը և Հերբերտ Ուելսը հանդես են եկել «KTSA» համեմատաբար փոքր ռադիոկայանով հեռարձակվող հաղորդման մեջ, որի ընթացքում նրանք այս թեմայով կատակել են իրենց հարցազրուցավարի հետ։
Ըստ ժամանակակից պատմաբանների, իրականում զանգվածային խուճապ չի եղել, և պատմությունն ուռճացվել է թերթերում` որպես հետաքրքիր փաստ և ռադիոկայանների (այդ ժամանակ ռադիոկայանները թերթերի լուրջ մրցակից էին դարձել) անպատասխանատվության օրինակ ։
«Արշխարհների պատերազմը» բեմականացման այլ ադապտացիաներ
«Աշխարհների պատերազմը» CBS ռադիոալիքի The Mercury Theatre on the Air ուղիղ հեռարձակման ռադիոշարքի 17-րդ դրվագն է եղել, որը հեռարձակվել է 1938 թվականի հոկտեմբերի 30-ին երեկոյան ժամը 8-ին : Հ. Գ. Ուելսի բնօրինակ վեպը պատմում է Մարսի Երկիր ներխուժման մասին պատմություն։ Վեպը ռադիոյի համար հարմարեցրել է Հովարդ Քոչը, ով փոխել է վեպում նկարագրված միջավայրը` 19-րդ դարի Անգլիայից տեղափոխելով 20-րդ դարի Միացյալ Նահանգներ, իսկ առաջին մարսիական տիեզերանավի վայրէջքի կետը փոխվել է գյուղական Գրովերի Միլլ՝ հորնված գյուղ Արևմտյան Վինձորում (Մերսեր շրջան (Նյու Ջերսի))։
Օրսոն Ուելսի բեմադրությունը առաջիններից մեկն է, որը նման ռեզոնանս է առաջացրել, այլ ռադիոկայաններ փորձել են կրկնօրինակել այս էֆեկտը։ Ուստի, Փերլ Հարբորի վրա ճապոնական հարձակումից հետո որոշ ունկնդիրներ համարել են, որ ռադիոկայանները կրկին կատակ են անում ։
Ռադիոկայանները բազմիցս հեռարձակել են «Աշխարհների պատերազմը» բեմականացման հարամարեցումներն իրենց տարածաշրջանների համար։ Էկվադորյան վարկածն առաջացրել է խուճապ, որը հանգեցրել է մարդկային զոհերի։ 1949 թվականի փետրվարին Կիտոյի «El Comercio» թերթը գրել է քաղաքի վրայով ՉԹՕ-ներ նկատած լինելու մասին։ Մի քանի օր անց Լեոնարդո Պաեսը և Էդուարդո Ալկարեսը բեմադրել են ռադիոներկայացում տեղի ռադիոկայաններից մեկում։ Ոստիկաններն ու հրշեջները Կիտոյից մեկնել են Մարսի ենթադրյալ վայրէջքի վայր։ Երբ պարզել են, որ դա բեմականացում է, զայրացած էկվադորցիների ամբոխները հարձակվել են ռադիոկայանի և El Comercio-ի խմբագրության վրա։ Մահացել է 6 մարդ, այդ թվում՝ Պաեզի ազգականը և սիրեկանը. ինքը` Պաեզը գաղթել է Վենեսուելա ։
1988 թվականին Գրովերս Միլում ռադիոհեռարձակման հիսունամյակը նշվել է «մարսյան փառատոնով», իսկ 10 տարի անց այնտեղ կանգնեցվել է հուշարձան։
Արտաքին հղումներ
Կատեգորիա:Ռադիոհաղորդումներ Կատեգորիա:Այլընտրանքային իրականություն Կատեգորիա:Հոգեբանական մանիպուլյացիա Կատեգորիա:Մարդկային վարք Կատեգորիա:Ամբոխի հոգեբանություն Կատեգորիա:1938 Կատեգորիա:Զանգվածային հիստերիա Կատեգորիա:Զանգվածային անկարգություններ Կատեգորիա:Սարսափ ստեղծագործություններ ըստ մեդիա ոլորտի
Ջունգլիների տիրակալը
Ջունգլիների տիրակալը (ジャングル大帝), կամ Սպիտակ առյուծ Կիմբան (Kimba the White Lion), մանգա, որն ստեղծվել է Օսամու Տեձուկայի կողմից, ինչպես նաև` համանուն անիմացիա։ Մանգան սկսել է թողարկվել 1950 թվականից, ճապոնական Manga Shonen ամսագրում, իսկ 1965 թվականին Mushi Production ստուդիայի կողմից էկրանավորվել է որպես անիմե սերիալ ։
Սյուժե
Գործողությունները տեղի են ունենում Աֆրիկայում, 20-րդ դարի կեսերին։ Մարդկությունը սկսում է վտանգ ներկայացնել ջունգլիների վայրի կենդանիների համար։ Սպիտակ առյուծը, ջունգլիի կայսրը, անվտանգ բնակության վայր էր փնտրում իր ժողովրդի համար, որտեղ նրանք կարող էին ապրել` առանց մարդկանցից վախենալու։ Առյուծը ստիպված է լինում մոտակա գյուղերից առևանգել կովերին՝ աֆրիկյան գիշատիչներին կերակրելու համար։ Հափշտակությունը կատաղության է հասցնում գյուղացիներին, քանի որ նրանք այլ սնունդ չունեին։ Նրանք պրոֆեսիոնալ որսորդ են վարձում։ Վերջինս, վախենալով բացահայտ հարձակվել առյուծի վրա, մռնչյուն է ձայնագրում և այդպիսով գրավում է էգ առյուծին` Էլիզային։ Կայսրը թակարդն ընկնելով մահանում է, իսկ հղի Էլիզային ուղարկում են կենդանաբանական այգի։ Նավի վրա ծնվում է փոքրիկ Լեոն (ամերիկյան կրկնօրինակման մեջ անունը փոխած է Կիմբա)։ Փոթորիկի պատճառով նավը կործանվում է, և Էլիզան մահանում է, իսկ Լեոյին հաջողվում է փրկվել։
Սերգեյ Իգնաշևիչ
Սերգեյ Նիկոլաևիչ Իգնաշևիչ (Серге́й Никола́евич Игнаше́вич, ), ռուս ֆուտբոլիստ, մոսկովյան ԲԿՄԱ ֆուտբոլային ակումբի և Ռուսաստանի ֆուտբոլի ազգային հավաքականի պաշտպան։ Ռուսաստանի սպորտի վաստակավոր վարպետ (2005), Ռուսաստանի վեցակի չեմպիոն, Ռուսաստանի գավաթի յոթակի դափնեկիր, Ռուսաստանի սուպերգավաթի յոթակի դափնեկիր, ՈՒԵՖԱ գավաթի դափնեկիր և 2008 թվականի Եվրոպայի առաջնության բրոնզե մեդալակիր։ Սերգեյն ընդգրկվել է Ռուսաստանի առաջնության լավագույն 33 ֆուտբոլիստների ցուցակում ռեկորդային՝ 15 անգամ (14 անգամ առաջին հորիզոնականում և մեկ անգամ՝ երրորդ) ։
Իգնաշևիչը մոսկովյան «Տորպեդո» ֆուտբոլային դպրոցի սաներից է։ Իր պրոֆեսիոնալ ֆուտբոլային կարիերան սկսել է Ռուսաստանի բարձրագույն մակարդակում հանդես եկող «Կռիլյա Սովետով» ակումբում, որի կազմում հանդես է եկել 1999 թվականից 2000 թվականը։ Դրանից հետո ֆուտբոլիստը տեղափոխվել է մոսկովյան «Լոկոմոտիվ», որի կազմում էլ մասնակցելով 3 մրցաշրջանի կարիերայում առաջին անգամ դարձել է Ռուսաստանի չեմպիոն։ 2004 թվականին Սերգեյը պայմանագիր է կնքում ԲԿՄԱ-ի հետ, որի կազմում հանդես է գալիս մինչև օրս։ 2005 թվականից 2008 թվականը նա եղել է «բանակայինների» թիմի ավագը ։
Մանկություն
Սերգեյ Ինգաշևիչը ծնվել է 1979 թվականի հուլիսի 14-ին Մոսկվայում ։ Մինչդպրոցական տարիքում նա հաճախ էր հյուր գնում Մինսկի մարզում ապրող իր տատիկին, սակայն ընտանիքը Չեռնոբիլի ատոմակայանի վթարից հետո այլևս չի տանում Սերգեյին իր տատիկի մոտ ։ Դպրոցում Իգնաշևիչը լավ էր սովորում. երրորդ դասարանից գերազանցիկ է եղել, իսկ հետո հարվածային։ Նրա սիրելի առարկաներն էին ֆիզկուլտուրան և աշխարհագրությունը ։ 1988 թվականին հայրը Սերգեյին գրանցում է «Տորպեդոյի» ֆուտբոլային դպրոց։ Այնտեղ Սերգեյին վիրավորում էին ասելով ծույլ և չէին թվում հեռանկարային ֆուտբոլիստների շարքում։ Սերգեյի առաջին մարզիչը «Տորպեդոյում» դառնում է Ալեքսանդր Տրավնիկովը, ավելի ուշ նրան փոխարինում է Վիկտոր Շուստիկովը, որը Իգնաշևիչն կարգում է կենտրոնական պաշտպանի դիրքում, համարելով, որ երիտասարդ ֆուտբոլիստը ունի դաշտը տեսնելու և «ձիգ» հարվածի լավ կարողություններ ։
«Սպարտակ Օրեխովո» և «Կռիլյա Սովետով»
1997 թվականի սկզբում Ինգաշևիչը համալրում է «Սպարտակի» երիտասարդական ակումբի կազմը, սակայն նրա գնդակի հետ աշխատանքի կարողությունը բավարար զարգացած չի լինում այդ ակումբի կազմում կենտրոնական կիսապաշտպանի դիրքը զբաղեցնելու համար, ինչի հետևանքով Սերգեյին կարգում են կենտրոնական պաշտպանի դիրքին ։ Մրցաշրջանի ընթացքում Իգնաշևիչին հաջողվում է հեղինակել 15 գոլ, իսկ նրա ակումբը Ռուսաստանի սիրողական ֆուտբոլային ակումբների առաջնությունում զբաղեցնում է չորրորդ հորիզոնականը, սակայն «Սպարտակի» գլխավոր թիմի ուշադրությունը Սերգեյը այդպես էլ չի գրավում և չցանկանալով թողնել ֆուտբոլը ընդունում է «Սպարտակի» երկրպագուներից՝ Սերգեյ Կոչկինի առաջարկը իր կողմից ֆինանասավորվող նույն առաջնությունում հանդես եկող «Պատրիոտ» ակումբի կամզում հանդես գալու համար ։ Այդ թիմում Սերգեյի մարզիչն էր Յուրի Սևիդովը, ում օգնության շնորհիվ Սերգեյը հայտնվում է մեծ ֆուտբոլում. Սերգեյը համալրում է այդ ժամանակ Ռուսաստանի առաջնության առաջին դիվիզիոնում հանդես եկող «Սպարտակ-Օրեխովոյի» կազմը։ Նոր թիմի կազմում մասնակցելով 17 հանդիպման Սերգեյը սկսում է հետաքրքրել արդեն բարձրագույն դիվիզիոնում հանդես եկող «Կռիլյա Սովետով» ֆուտբոլային ակումբին։ Սամարայական ակումբի մարզիչ Ալեքսանդր Տարհանովը մեծ ուշադրությամբ էր հետևում Սերգեյի խաղին և ի վերջո պաշտպանը համալրում է նրա թիմի կազմը։ Սերգեյը իր նորամուտը նոր թիմի կազմում նշում է 1999 թվականի օգոստոսին, «Ժեմչուժինա» ակումբի դեմ կայացած հաղթական խաղում։ «Կռիլյա Սովետովի» կազմում Իգնաշևիչը հեղինակում է իր առաջին գոլը սեպտեմբերի 25-ին կայացած «Ալանիյաի» դեմ խաղում։ Այդ գոլի շնորհիվ ակումբը փրկվում է պարտությունից, սակայն հաղթական չի կարողանում գրանցել ։
2000 թվականի մրցաշրջանում ինչպես Սերգեյն է նշել, նա գտնվում էր ավելի փորձառու Ալեքսանդր Բորոդյուկի, Միրջալոլա Կասիմովայի և Ալեքսանդր Կիրյուխինայի ազդեցության տակ, ինչը ստիպում է նրան ավելի պրոֆեսիոնալ կերպով պատրատվել խաղերին։ Ժամանակի ընթացքում նա իր համառության շնորհիվ դառնում է թիմի հիմնական կազմի ֆուտբոլիստներից մեկը. մրցաշրջանի ընթացքում Սերգեյը մասնակցում է 25 հանդիպման և դառնում 1 գոլի հեղինակ ։ Արաջնության վերջնամասում Սերգեյը հրավեր է ստանում Ռուսաստանի երիտասարդական հավաքականից, իսկ քիչ ավելի ուշ նա տեղափոխման առաջարկ է ստանում Ռուսաստանի առաջնության արծաթե և բրոնզե մեդալակիրներ՝ մոսկովյան «Լոկոմոտիվից» և «Տորպեդոյից»։ Իգնաշևիչը ընտրում է «Լոկոմոտիվը» ։
«Լոկոմոտիվ»
Հաջորդ մրցաշրջանի սկզբում, մայիսի 13-ին Իգնաշևիչը «Ռոտորի» հարձակվող Դենիս Զուբկոյի հետ բախման հետևանքով ստանում է ուղեղի ցնցում և քթի կոտրվածք։ Խաղի հաջորդ օրը Իգնաշևիչը ստիպված է լինում անցկացնել վերակենդանացման բաժնում, սակայն նա Հարավային Կորեայում և Ճապոնիայում կայանալիք աշխարհի առաջնության ընտրական փուլի խաղերի համար նախատեսված առաջնության ընդմիջման շնորհիվ՝ բաց չի թողնում «Լոկոմոտիվի» խաղերից և ոչ մեկը (նա հավաքական չէր հրավիրվել) ։ «Երկաթուղայինների» պաշտպանությունը ամբողջ մրցաշրջանի ընթացքում հանդես է գալիս լավ մակարդակի վրա. «Լոկոմոտիվը» մրցաշրջանում բաց է թողնում ընդամենը 14 գոլ, որը այս անգամ լավագույն ցուցանիշն է դառնում առաջնությունում ։ Մրցաշրջանում Սերգեյը դառնում է մեկ գոլի հեղինակ. ապրիլի 27-ին կայացած «Շինիկի» դեմ խաղում Իգնաշևիչը հեղինակում է իր միակ գոլը, որը այդ խաղում հաղթանակ է բերում «Լոկոմոտիվին»։ Չեմպիոնների Լիգայի խաղերում Սերգեյը ավելի արդյունավետ է գործում։ Նա աչքի է ընկնում «Գրացերի» և Դորտմունդի «Բորուսիայի» դեմ կայացած խաղերում։ 2002 թվականի նոյեմբերի 21-ին ԲԿՄԱ-ի դեմ կայացած ոսկե խաղում՝ «Լոկոմոտիվը» տանում է 1-0 հաշվով հաղթանակ, որի շնորհիվ Սերգեյը և ակումբը դառնում են Ռուսաստանի չեմպիոն։ Մրցաշրջանի արդյունքներով Սերգեյը իր կարիերայում առաջին անգամ ընդգրկվում է Ռուսաստանի առաջնության լավագույն 33 ֆուտբոլիստների ցուցակում (նա շարունակում է ընդգրկվել այդ ցուցակ հաջորդ 15 տարիներում անընդմեջ) ։
2003 թվականի մրցաշրջանը Սերգեյը սկսում է Չեմպիոնների Լիգայի խմբային փուլի երրորդ և չորրորդ տուրերի շրջանակներում կայացած իտալական «Միլանի» դեմ երկու խաղերով։ Երկու խաղերն էլ ավարտվում են «Լոկոմոտիվի» 1-0 հաշվով հաղթանակներով ։ Մարտի 8-ին Ռուսաստանի Սուպերգավաթի եզրափակչում «Լոկոմոտիվը» մրցում էր ԲԿՄԱ-ի հետ. խաղը ձգվում է մինչև հետխաղյա 11 մետրանոց հարվածաշար, որում ավելի հաջող է գտնվում հենց «Լոկոմոտիվը» (Սերգեյը հաջողությամբ է իրացնում իր հարվածը) ։ Հաղթանակի շնորհիվ «Լոկոմոտիվը» իր պատմության մեջ առաջին անգամ դառնում է սուպերգավաթի դափնեկիր։ Չնայած այդ տիտղոսին, «երկաթուղայիններին» մրցաշրջանում այլևս չի հաջողվում հասնել որևէ այլ լուրջ հաջողության. առաջնությունը նրանք ավարտում է 4-րդ հորիզոնականում, իսկ գավաթի խաղարկությունում դուրս են մնում պայքարից 1/8 եզրափակչում։ Անհաջող մրցաշրջանը չի խանգարում Իգնաշևիչին կրկնել նախորդ մրցաշրջանի արդյունքը և կրկին դառնալ առաջնության լավագույն կենտրոնական պաշտպան ։ «Լոկոմոտիվի» կազմում Սերգեյը անցկանցում է իր վերջին խաղը 2003 թվականի դեկտեմբերի 10-ին Չեմպիոնների Լիգայի շրջանակներում կայացած լոնդոնյան «Արսենալի» դեմ։ Մրցաշրջանի ավարտից հետո Իգնաշևիչը հրաժարվում է երկարաձգել իր պայմանագիրը և ազատ գործակալի կարգավիճակով համալրում է ԲԿՄԱ-ի կազմը ։
ԲԿՄԱ
Մարտի 7-ին Իգնաշևիչը Ռուսաստանի Սուպերգավաթի եզրափակչի շրջանակներում կայացած մոսկովյան «Սպարտակի» դեմ կայացած խաղում նշում է իր նորամուտը ԲԿՄԱ-ի կազմում։ Հանդիպման 40-րդ րոպեին Իգնաշևիչը չի կարողանում 11 մետրանոց հարվածից գրավել մրցակցի դարպասը, սակայն ԲԿՄԱ-ի ֆուտբոլիստներին դա չի խանգարում և նրանք երկու գոլ են հեղինակում խաղի ավելացված ժամանակում և դառնում գավաթի դափնեկիրը։ Առաջնությունում Սերգեյը նշում է իր նորամուտը 2004 թվականի մարտի 12-ին՝ ընդդեմ «Տորպեդո-Մետալուգի» , իսկ արդեն ՖՌՊԼ-ի հաջորդ տուրի շրջանակներում կայացած «Դինամոյի» դեմ խաղում Դմիտրի Բուլկինի հետ վիճաբանության պատճառով Սերգեյը հեռացվում է խաղադաշտից և ստանում հինգխաղյա որակազրկում ։ Որկազրկման ուժի մեջ լինելու շրջանում Իգնաշևիչը միանում է ակումբի երկրորդ թիմին ։ Ավելի ուշ ՌՖՄ-յան Կենտրոնակարգապահական կոմիտեն մեղմացնում է երկու ֆուտբոլիստների որկազրկման ժամկետները մինչև երեք խաղի և Սերգեյը արդեն առաջնության 5-րդ տուրում միանում է թիմին և մասնակցում «Ռոստովի» դեմ հանդիպմանը։ Այդ խաղում Սերգեյին հաջողվում է նաև հանդիպման 90-րդ րոպեին գլխով հեղինակած հարվածով դառնալ գոլի հեղինակ ։ Աշնանը կային խոսակցություններ, ըստ որոնց Սերգեյը հնարավոր էր, որ միանա «Սպարտակին», սակայն «կարմրասպիտակների» տնօրինությունը հերքում է այդ լուրերը ։ Ռուսաստանի առաջնությունում ԲԿՄԱ-ն մեկ միավորի տարբերությամբ զիջելով «Լոկոմոտիվին»՝ զբաղեցնում է երկրորդ հորիզոնականը։ Իգնաշևիչի խաղը արժանանում է փորձագետների բարձր գնահատականներին. առաջնության արդյունքներով Սերգեյը երրորդ անգամն անընդմեջ որպես առաջնության լավագույն պաշտպան ընդգրկվում է լավագույն 33 ֆուտբոլիստների ցուցակ, իսկ «Սովետսկի սպորտ» թերթի լրագրող՝ Նիկոլայ Ռոգանովը ընդգրկում է նրան առաջնության խորհրդանշական հավաքականի կազմ ։
2006 թվականի մրցաշրջանը «բանակայինների» համար կրկին հաջող է ստացվում. ԲԿՄԱ-ն սկսում է մրցաշրջանը Ռուսաստանի Սուպերգավաթի խաղարկության եզրափակչում «Սպարտակին» 3-2 հաշվով հաղթելով և գավաթի դափնեկիրը դառնալով, հետո՝ արդեն մայիսի 20-ին նրանք Երկրի գավաթի խաղարկության եզրափակչում կրկին «Սպարտակին» հաղթելով (3-0) դառնում են գավաթի դափնեկիրը, իսկ 29-րդ տուրում՝ նրանք երկրորդ անգամն անընդմեջ իրենց համար ապահովում են առաջնության չեմպիոնությունը։ Իգնաշևիչը կրկին ցուցադրում է լավ ֆուտբոլ և 5-րդ անգամն անընդմեջ առաջին հորիզոնականով գլխավորում է առաջնության լավագույն 33 ֆուտբոլիստների ցուցակը ։ Չնայած այն բանին, որ Չեմպիոնների Լիգայում ԲԿՄԱ-ն դուրս չի գալիս իր խմբից՝ Իգնաշևիչը աչքի է ընկնում իր լավ խաղով և հետաքրքրություն է առաջացնում լոնդոնյան «Արսենալի» մոտ ։ Այնուամենայնիվ նա մնում է ԲԿՄԱ-ում ։
Հաջորդ մրցաշրջանի սկզբում Իգնաշևիչը Ռուսաստանի Սուպերգավաթի եզրափակչի շրջանակներում կայացած «Սպարտակի» դեմ խաղում աչքի է ընկնում իր արդյունավետ հարվածով և դառնում է այդ տիտղոսի քառակի դափնեկիրը ։ ԲԿՄԱ-ի հետ առաջնությունը նա այնքան էլ լավ չի սկսում. մրցաշրջանի սկզբում ակումբը չի կարողանում գոլ հեղինակել առաջին չորս պաշտոնական խաղերում, իսկ առաջնության առաջին կեսից հետո զբաղեցնում է ընդամենը հինգերորդ հորիզոնականը ։ Հաջորդ կեսը ակումբը անցկացնում է ավելի հաջող և 30-րդ տուրում Կազանի «Ռուբինի» դեմ խաղում Իգնաշևիչի կողմից տուգանային հարվածից հեղինակված գնդակի շնորհիվ ակումբը դառնում է առաջնության բրոնզե մեդալակիր ։ Մրցաշրջանի ընթացքում Սերգեյը ԲԿՄԱ-ի գլխավոր մարզիչ Վալերի Գազաևի հետ ունեցած վիճաբանության հետևանքով զրկվում է թիմի ավագի թևկապից և պատրաստվում է լքել ակումբը, սակայն առաջարկված տեղափոխության հայտերը չեն «տեղավորեցնում» ֆուտբոլիստին ։ Չնայած մարզիչ հետ ունեցած խնդիրների և ակումբի հետ չեմպիոնական տիտղոսը չպահապանելուն՝ Սերգեյը անցկացնում է մրցաշրջանը արդեն սովորական դարձած բարձր մակարդակի վրա։ Նա ըստ «Սպորտ-Էքսպրեսի» ճանաչվում է առաջնության լավագույն կենտրոնական պաշտպան և հերթական անգամ առաջին հորիզոնականով զբաղեցնում է առաջնության լավագույն 33 ֆուտբոլիստների ցանկը ։
Հաջորդ մրցաշրջանը Իգնաշևիչը սկսում է արդեն թիմի ավագի կարգավիճակով (թևկապը տրվել էր Իգոր Ակինֆևին)։ Սերգեյը մնում է թիմի հիմնական կազմի առանցքային ֆուտբոլիստներից մեկը և առաջնությունում մասնակցություն է ունենում 28 հանդիպման։ Չնայած անհաջող մեկնարկին (12-րդ տուրի ավարտից հետո ԲԿՄԱ-ն առաջնության մրցաշարային աղյուսակում զբաղեցնում էր 9-րդ հորիզոնականը ), «բանակայինները» մրցաշրջանի արդյունքներով դառնում են առաջնության արծաթե մեդալակիրներ և զիջում են ոսկին՝ «Ռուբինին», իսկ Իգնաշևիչը 7-րդ անգամն անընդմեջ որպես լավագույն կենտրոնական պաշտպան ընդգրկվում է առաջնության լավագույն 33 ֆուտբոլիստների ցուցակում ։ Մրցաշրջանի վերջնամասում տարածվել էին լուրեր, ըստ որոնց հնարավոր էր, որ Սերգեյը 10 մլն եվրոյի դիմաց տեղափոխվեր անգլիական «Պորտսմութ», սակայն չնայած երկրի սահմաններից դուրս գնալու ցանկությանը՝ Սերգեյը մնում է ԲԿՄԱ-ում ։
Արդեն 2009 թվականի առաջնության առաջին խաղում Իգնաշևիչը «Սատուրնի» դեմ խաղում դուբլ է ձևակերպում, ընդ որում երկու գոլերն էր հեղինակվել էին խաղի ընթացքում (այսինքն՝ ոչ տուգանային հարվածից և ոչ էլ 11 մետրանոցից), իսկ հուլիսի 18-ին աչքի է ընկնում «Ռուբինի» դարպասը խփած իր գոլով, որի շնորհիվ խաղի հաշիվը հավասարվում է, իսկ րոպեներ անց Վագներ Լավը իր արդյունավետ հարվածով ԲԿՄԱ-ին 2-1 հաշվով հաղթանակ է բերում ։ Մրցաշրջանի ընթացքում գլխավոր մարզիչների մի քանի փոփոխումները լավ չեն անդրադառնում թիմի առաջնությունային արդյունքների վրա (2009 թվականի սկզբին ԲԿՄԱ-ն գլխավորում է հայտնի բրազիլացի Զիկոն, սեպտեմբերի 10-ին նրան փոխարինում է Հունադե Ռամոսը , իսկ արդեն հոկտեմբերի 26-ին մարզչական աթոռն զբաղեցնում է Լեոնիդ Սլուցկին ). ԲԿՄԱ-ն զբաղեցնում է 5-րդ հորիզոնականը, սակայն դա չի խանգարում Սերգեյին 8-րդ անգամ դառնալ առաջնության լավագույն կենտրոնական պաշտպան ։ 2009 թվականի դեկտեմբերին Իգնաշևիչին և պաշտպանությունում նրա խաղընկեր՝ Ալեքսեյ Բերեզուցկուն սպառնում էր երկու տարի ժամկետով որակազրկում այն բանից հետո, երբ նրանց արյան մեջ կատին է հայտնաբերվում, ինչը պսևդոէֆեդրինի մետոբոլիտներից է (այդ նյութը դոպինգի տեսակ չի համարվում, սակայն օգտագործման հատուկ ուշադրություն է պահանջում, որը պաշտպանների դեպքում բացակայել էր)։ ԲԿՄԱ-ի բժշկական անձնակազմը խոստովանում է, որ ուղղակիորեն մոռացվել էր պատրաստուկի մեջ սուդաֆեդ ներառել և արդյունքում ՈՒԵՖԱ-ն որոշում է կայացնում, ըստ որի` ֆուտբոլիստները ամբողջովին արդարեցվում են և նրանց որակազրկման ժամկետը 2 տարուց դարձնում է մեկ ֆուտբոլային խաղ ։
Չնայած այն բանին, որ 2010 թվականին Իգնաշևիչը նշում է իր 31 ամյակը՝ ամռանը նրա տրանսֆերային արժեքը ըստ transfermarkt կայքի հասնում է 6 մլն ֆունտի, ինչը նրա ամբողջ կարիերայում հանդիսանում է ամենաբարձր գնային սահմանը ։ Մրցաշրջանի սկզբում ֆուտբոլիստի ծառայություններով էր հետաքրքրված «Զենիթը», սակայն ԲԿՄԱ-ն հրաժարվում է վաճառել իր առաջատարին ։ Հուլիսին նրանով արդեն սկսում է հետաքրքրվել «Սպարտակը», սակայն Սերգեյը անմիջապես մերժում է նրանց, իսկ օգոստոսի 1-ին 65 հազար հանդիսականների ներկայությամբ Սերգեյը «Սպարտակի» դեմ սկզբունքային դերբիում, հանդիպման 83-րդ րոպեին տուգանային հարվածից գրավում է մրցակցի դարպասը և հավասարեցնում խաղի հաշիվը, իսկ ավելացված ժամանակի ընթացքում Վագներ Լավը իր արդյունավետ հարվածով արդեն 2-1 հաշվով հաղթանակ է պարգևում «բանակայիններին» ։ ԲԿՄԱ-ն ավարտում է առաջնությունը 2-րդ հորիզոնականով, իսկ Իգնաշևիչը 10-րդ անգամն անընդմեջ ընդգրկվում է առաջնության լավագույն 33 ֆուտբոլիստների ցուցակ։ Նիկոլայ Պիսարևի կարծիքով Սերգեյը այդ մրցաշրջանի լավագույն ֆուտբոլիստներից մեկն էր ։
2011-2012 մրցաշրջանը Իգնաշևիչը սկսում է շատ արդյունավետ, նա մրցաշրջանի առաջին 6 խաղերում դառնում է 4 գոլի հեղինակ. Եվրոպայի Լիգայի շրջանակներում գրավում է «ՊԱՕԿ»-ի դարպասը, Ռուսաստանի գավաթի խաղարկությունում՝ «Շինիկի» և առաջնությունում երկու անգամ՝ «Ամկարի» դարպասը ։ Մայիսի 8-ին պաշտպանը «Դինամոյի» դեմ խաղի 4-րդ րոպեին բացում է հաշիվը, սակայն «բանակայինները» չեն կարողանում պահպանել իրենց մեկ գոլի առավելությունը և խաղն ավարտում են ոչ-ոքիով ։ 2011 թվականի հոկտեմբերի 18-ին մասնակցություն ունենալով Չեմպիոնների Լիգայի շրջանակներում կայացող ԲԿՄԱ - «Տրաբզոնսպոր» (3-0) խաղին, Սերգեյը անցկանցում է իր 100-րդ հանդիպումը ՈՒԵՖԱ-ի ակումբային մրցաշարերում ։ Մրցաշրջանի ընթացքում ԲԿՄԱ-ն գլխավորում էր մրցաշարային աղյուսակը երկրորդ տեղից ունենալով 5 միավորի առավելություն , սակայն ակումբի հիմնական կազմի ֆուտբոլիստների մեծաքանակ վնասվածքների պատճառով նրանք չեն կարողանում պահպանել իրենց առաջատար դիրքերը և առաջնության վերջնական արդյունքով զբաղեցնում են երրորդ հորիզոնականը։ Այս մրցաշրջանում Իգնաշևիչը արժանանում է մի շարք քննադատությունների, որոնք մեծ մասամբ վերաբերում էին նրա ավելորդ հանգստությանը, որն էլ կապված էր թիմի հիմնական կազմում մրցակցության բացակայության հետ ։ Այնուամենայնիվ մրցաշրջանի արդյունքներով Իգնաշևիչը 11-րդ անգամ արդեն ընդգրկվում է առաջնության լավագույն 33 ֆուտբոլիստների ցուցակ։
Արդեն 2012-2013 մրցաշրջանի երկրորդ տուրում «Ամկարայի» դեմ խաղում Իգնաշևիչը 2005 թվականից հետո առաջին անգամ արժանանում է կարմիր քարտի։ Այդ խաղում «բանակայինները» 3-1 հաշվով պարտություն են կրում ։ Սակայն ամբողջ մրցաշրջանը ԲԿՄԱ-ի համար հաջող է ստացվում. «բանակայինները» 2006 թվականից հետո առաջին անգամ դառնում են առաջնության չեմպիոն, իսկ Իգնաշևիչը դառնում Ռուսաստանի առաջնության հնգակի չեմպիոն։ 2001 թվականի մրցաշրջանի հետո առաջին անգամ Սերգեյը մրցաշրջանի ընթացքում աչքի չի ընկնում հեղինակված գոլերով, սակայն ընդհանուր առմամբ կրկին ցուցադրում է որակյալ խաղ և 12-րդ անգամ ճանաչվում է առաջնության լավագույն կենտրոնական պաշտպան։ Հաջող ավարտ է ունենում պաշտպանի և ակումբի համար նաև 2013-2014 թվականների մրցաշրջանը. մրցաշրջանի սկզբում Իգնաշևիչը իր հեղինակած գոլով ներդրում է ունենում «Զենիթի» դեմ Սուպերգավաթի խաղարկության եզրափակչում կայացած խաղում հաղթանակ տանելու հարցում, իսկ առաջնությունում ԲԿՄԱ-ն շնորհիվ 10-խաղյա հաղթական շարքի վերջնամասում պաշտպանում է չեմպիոնական տիտղոսը։ Իգնաշևիչը, սովորության համաձայն, կրկին 1-ին հորիզոնականով ընդգրկվում է առաջնության լավագույն 33 ֆուտբոլիստների ցուցակ։
Հաջորդ մրցաշրջանում «բանակայինները» վերադարձնում են իրենց չեմպիոնությունը։ Իգնաշևիչը առաջնությունում մասնակցում է 25 հանդիպման, դառնում է 3 գոլի հեղինակ (որոնցից մեկը շնորհիվ ԲԿՄԱ-ն հաղթում է «Սպարտակի» դեմ սկզբունքային դերբիում) և ընդհանուր առմամբ ցուցադրում է բաձրորակ ֆուտբոլ։ Վալերի Նեպոմնյաշին հայտարարում է, որ Իգնաշևիչը, չնայած ունենալով ֆուտբոլիստների համար արդեն պատկառելի տարիք՝ ցուցադրում է որակյալ խաղ, իսկ Լեոնիդ Սլուցկին նշում է, որ պաշտպանը «անցկացրեց հիանալի մրցաշրջան» ։ Նաև մրցաշրջանի արդյունքներով Իգնաշևիչը 15-րդ անգամ ընդգրկվում է լավագույն 33 ֆուտբոլիստների ցուցակ և վերադարձնում է իր լավագույն կենտրոնական պաշտպան կոչումը։ 2016 թվականի հուլիսի 4-ին Իգնաշևիչը երկարաձգում է իր պայմանագիրը ԲԿՄԱ-ի հետ մինչև 2016-17 մրցաշրջանի ավարտը ։
Կարիերան հավաքականի կազմում
Իգնաշևիչը անցկացրել է իր առաջին պաշտոնական հանդիպումը Ռուսաստանի ֆուտբոլի երիտասարդական հավաքականի կազմում 2000 թվականի մարտի 29-ին կայացած Վրաստանի ֆուտբոլի երիտասարդական հավաքականի դեմ խաղում։ Հանդիպումը ավարտվում է 1-1 հաշվով ։ Սերգեյը 2002 թվականի Եվրոպայի երիտասարդական առաջնության ընտրական փուլում հավաքականի հետ մասնակցում է 8 հանդիպման, սակայն նրանց չի հաջողվում հայտավորվել առաջնության եզրափակչային փուլին։
Իգնաշևիչը շատ մոտ էր Ռուսաստանի ազգային հավաքականի համար անհաջող 2002 թվականի աշխարհի առաջնությունում մասնակցություն ունենալու համար հրավիրվելուն, սակայն այնուամենայնիվ երիտասարդ տարիքի պատճառով նրան չեն վստահում տեղը ազգային հավաքականի կազմում ։ Ազգային հավաքականի կազմում նա նշում է իր նորամուտը 2002 թվականի օգոստոսի 21-ին կայացած Շվեդիայի ազգային հավաքականի դեմ խաղում, որը ավարտվում է 1-1 հաշվով։ Լրագրողները խոսում են Իգնաշևիչի հավաքականի պաշտպանությունում ցուցադրած վստահ խաղի և իր խաղի ստեղծման կարողությունների մասին։ Այդ նույն թվականին Սերգեյը երկու խաղ է անցկանցում 2004 թվականի Եվրոպայի առաջնության ընտրական փուլի շրջանակներում։ 2003 թվականի հունիսի 7-ին պաշտպանը Շվեյցարիայի ազգային հավաքականի դեմ խաղում դառնում է դուբլի հեղինակ, իսկ սեպտեմբերի 6-ին կայացած խաղում գոլ է հեղինակում արդեն իռլանդացիների դարպասը. պաշտպանի երեք գոլերը հավաքականին երկու ոչ-ոքի են բերում։ Իգնաշևիչը մասնակցում է ընտրական փուլի բոլոր խաղերին, սակայն չի հայտավորվում առաջնության եզրափակչային փուլին՝ ծնկի վնասվածքի պատճառով։ Ռուսաստանի հավաքականին այդ փուլում չի հաջողվում դուրս գալ խմբից ։